
Estudante timorense ganha prémio de poesia no Brasil 


Decorreu no dia 16 de Setembro no 
Centro Juvenil Padre António 
Pereira a cerimónia de entrega do 
prémio “IV Art Supply” ao jovem 
poeta, Hercus Pereira dos Santos. 
O vencedor é aluno da Licenciatura 
em Língua Portuguesa e Culturas 
Lusófonas da Faculdade de 
Ciências da Educação da 
Universidade Nacional de Timor 
Lorosa'e, e trabalha também no 
CJPAY, em Taibéssi. Concorreu com 
um poema sobre ambiente a um 
concurso multi-artes no Brasil, 
tendo ganho um Prémio na categoria 
de Poesia. A organização do Prémio 
editou um CD em cuja brochura 
aparece o trabalho dos vencedores 
das categorias de Artes Plásticas, 
Música e Poesia. Eis o poema de 
Hercus dos Santos, aí reproduzido: 


Por Um Mundo Verde 


Montanhas de 

verde rodeadas 

Raízes que trepam 
Seguindo pela encosta 
Pássaros que cantam 
Na espessa floresta 
Animais que contentes, 
saltitam, 

Na quietude das silvas. 


Vamos cuidar 

Das nascentes sagradas, 
Da montanha sagrada 

Da pedra sagrada 

Do mar sagrado 

Toda a herança 

Desde o início da criação, 


Acarinhada pelos nossos 
antepassados. 


Terra fértil 

Com farta produção 
Panoramas espectaculares 
Praias maravilhosas 

De resplandecente 

areia branca. 


Do Nascente a Poente, 
Do Norte a Sul, 

Não se pode! 

Não se pode queimar 

A riqueza da terra, 

Nem se pode destruir 

O património das águas! 


Preservemos 
um Mundo Verde 
Para todas as criaturas 


SOBRE O 
PRÉMIO 


ART SUPPLY — 
UM TRIBUTO 
AO TALENTO 


O “IV Prémio Art Supply” tem como 
objectivo promover a arte, 
alavancando talentos nas áreas de 
Música, Escultura, Poesia e Artes 
Plásticas, de maneira geral. Além 
disso, proporcionar a integração 
entre instituições e artistas, e 
destinar ajuda financeira a 
entidades de actuação social, 
ambiental e cultural buscando a 
técnica, a auto-estima e a inclusão 
social. Estamos há dois anos 


Hercus e a jornalista brasileira Rosely Forganes na entrega do prémio 


trabalhando em uma campanha para 
a Derdic e muito orgulhosos dos 
resultados que obtivemos até ao 
momento. Quando essa interacção 
acontece, ou seja, quando a 
empresa associa sua actividade ao 
Projecto Sócio-cultural, causa um 
forte impacto positivo frente a 
funcionários e à sua comunidade de 
clientes, proporcionando 
oportunidades a pessoas e talentos 


que, normalmente, não poderiam 
conseguir sem a ajuda dessa 
parceria. Ao buscar os vencedores 
do prémio deste ano — o Músico do 
CD de título “pensando”, os Poetas 
e Artistas Plásticos — encontramos 
outros aspectos favoráveis à 
continuidade do projecto como 
sentimentalismo, improviso, e 
muito talento na maneira de tocar, 
escrever, pintar, esculpir, enfim, toda 


a inspiração destes filhos do “O” 
que representam a alma do Art 
Supply. Esse ponto é fundamental 
para que o evento Art Supply 
continue obtendo sucesso ao 
envolver seu público com a 
atmosfera da música, arte e 
Responsabilidade Social, 
relacionando organizações de T.I. 
(Tecnologia da Informação) com o 
foco sócio-cultural. Convidamos a 
todos a pensar juntos! 


Jovens poetas - Jovens poetas - Jovens poetas 


Mehi bá! 


Mehi bá! 

Rai ha'un 

Atu labarik sira halimar haksolok 
ho tasi nia furin 

Ho tasi hakmatek nian 


Mehi bá! 

Rai ha'un 

Atu labarik sira bele sente 

Husi sira-nia isin-lolon 

Morin anin tasi ne'ebé huu laloran 
sira 


Mehibá! 

Rai ha'un 

Atu labarik sira nani iha sira-nia 
hanoin rasik 

ne'ebé luan, kle”an, badin no 
rohan-laek 


Mehibá! 
Rai ha'un 


Atu husi labarik sira 
Habelar mundu ne”ebé la fó fatin 
ba violénsia 


Mehi bá! 

Rai ha'un 

Atu ema boot sira 

Leno an husi labarik sira-nia 
espíritu loloos 


Mehi bá! 

Rai ha'un 

Atu labarik sira lahó ta'uk 
Hatudu sira-nia murak 


Mehi bá! 

Rai ha'un 

Atu labarik sira 

Bele moris iha sira-nia mehi rasik 


Hercus Pereira dos Santos 


Sentimento de amor 


O Amor não vem do nosso 
pensamento 

O Amor não vem da nossa boca 
O Amor não vem dos nossos 
olhos 

Nem mesmo da nossa visão 
Sobretudo o Amor vem do nosso 
coração. 


Porque o Amor sempre nos faz 
sofrer, chorar e conhecer a solidão 
Porque o Amor sempre aparece e 
interrompe cada espaço da nossa 
vida 

Porque é que o Amor é assim? 


Amor 

As lágrimas não escorrem por este 
amor 

Mas o coração chora muito 

Por este sentir, por este amor por 
alguém que não se importa 


Porque esperamos sempre 

Porque desejamos sempre 

Porque pensamos muito se este 
amor é só nosso 

Porque sentimos sempre que este 
amor existe para si próprio 
Sabemos portanto que o amor não 
é propriedade nossa 

E apenas algo que nós sentimos 


Amor é uma palavra que se pode 
proferir apenas 

E o amor nunca se liga a ninguém 
Especialmente a alguém que ao 
amor não liga 


O Amor é incerto 
O Amor é desconcerto 
Cuidado com o amor que se não 
conhece 
Porque o amor não se liga a 
ninguém 
Tudo isto é apenas o sentimento 
humano 

Icha Bossa 


Dalan loos 


Hasoru ho realidade ida, 
husi imajinasaun hotu. 
Haree ba futuru, 

ema ida la fó hatene 


Husi foho-hun, 
suli bee-mota. 

Husi rai-hun mutin, 
moris hakarak ida. 


Abu-abu foho tutun, 
falun ema nia isin. 

Maibé la iha buat ida, 
falun metin ema nia mehi. 


Liafuan mós ko”alia 

iha rai nia hakmatek. 

No sei to'o tempu 

atu naroman haroman ema 
tuir dalan ne"ebé iha 


Hercus Pereira dos Santos 

Versaun ho lia-portugés husi testu ida-ne'e publika tiha iha parte rua iha Várzea de Letras, 
Suplementu Literáriu fulan-fulan husi jornál Semanário, nº 3 [4] no nº 4 [5], Jufiu no Jullu 2004. 


Autór: João Paulo T. Esperança; tradusaun ba lia-tetun: João Esperança, Clara Viegas da Silva, Icha Bossa no Irta Araújo 


Haree liu de'it ba Literatura 
kona-ba Timór 


Molok buat seluk, ami tenke esplika 
tanba sá maka ami temi literatura “kona- 
ba Timór” no la” ós literatura “Timór nian”? 
Ne'e tanba ami sei la ko”alia de”it kona- 
ba hakerek-na”in timoroan, maibé sei inklui 
mós informasaun balu husi buat hirak 
ne"ebé iha atu lee husi malae sira neebé 
foti Timór nu'udar asuntu literáriu. Ami sei 
la estuda iha-ne”e kona-ba rekolla literatura 
orál no tradisionál, asuntu ida-ne”e ami sei 
rai ba oportunidade seluk. Maski hanesan 
ne'e, ami hakarak temi iha-ne'e katak 
rekolla ladún barak husi sira ne'ebé ema 
halo tiha ona maka merese klasifikasaun 
ida-ne”e. Rekolla ne” ebé halo tuir kritériu 
siénsia nian iha prinsípiu báziku katak 
“testu” ida sempre iha versaun barak, no 
versaun ida-idak tenke hetan rejistu ne” ebé 
loos no tuir duni saida maka informante 
sira hateten. Tenkesér duni rejistu iha nia 
lian orijinál. Hafoin de”it maka bele halo 
análize ne” ebé loos. Livru ida ne”ebé kuaze 
tuir métodu ida-ne”e maka Textos em Teto 
da Literatura Oral Timorense, ne'ebé 
publika iha 1961 husi Amu-Lulik Artur 
Basílio de Sá !, maski mestre-eskola Paulo 
Quintão no Marçal Andrade hakerek no 
hafutar testu ho tetun-terik ai-knanoik sira- 
nian. Ami mós tenke temi kompilasaun 
(lahó aparatu krítiku) The book of the 
Story Teller 2, ne'ebé sai iha Austrália iha 
1995, no só nia títulu no lia-maklokek balu 
de"it maka hakerek ho inglés, no istória sira 
hakerek nafatin iha tetun no la lakon liafuan 
no espresaun oioin ne'ebé lian-na'in sira 
uza bainhira sira konta istória. Maioria husi 
“koletánea” sira seluk husi arte verbál 
timoroan sira-nian afinál nakfila ba testu 
maizomenus literáriu ne” ebé, maski nia abut 
iha tradisaun, sai ona buat foun ida, 
rekriasaun iha lian seluk. 


Molok portugés sira to'o mai Timór, 
bainhira sékulu XVI hahú, povu sira seluk 
mai ona vizita ita-nia tasi-ibun hodi sosa 
ai-kameli, liuliu ema-Xina, ema-malaiu no 
ema-Java. Tanba povu sira Timór nian iha 
tempu ne'ebá seidauk hatene hakerek, 
malae sira-ne'e maka komesa hakerek 
apontamentu balu kona-ba illa ne'e no ema 
rain-na'in. Maibé portugés sira maka hahú 
hela metin iha-ne'e, liuliu amu-lulik katóliku 
sira, sékulu balu molok okupasaun koloniál 
loloos tama iha rain ne” e. Neineik-neineik 
mosu monografia, livru-memórias, 
disionáriu, livru ho orasaun iha lian oioin 
Timór nian, husi hakerek-na'in hanesan 
amu-lulik, militár, administradór, ema lemo- 
rai no deportadu sira. Ida ne'ebé famozu 
liu maka A ilha Verde e Vermelha de 
Timor, husi Alberto Osório de Castro, 
ne'ebé publika dala uluk iha revista Seara 


Nova, iha fulan-Juífu 1928 no fulan-Juífiu 
1929, no depois, nu"udar livru, husi Agência 
Geral das Colónias, iha 1943. Foin daudaun 
publika fali husi Livros Cotovia º. Ne'e 
livru kona-ba viajen, la hanesan baibain, 
hakerek ho proza poétika, nakonu ho 
informasaun barak kona-ba illa ne'e, nia 
natureza no nia emar. Livru ki'ikoan husi 
Paulo Braga, A Ilha dos Homens Nus *, 
dada ita-nia atensaun tanba hakerek-na”in 
hatudu Ataúru haree (rekria?) husi nia 
matan idealista: sosiedade tradisionál 
libertária ida, laiha esplorasaun husi mane 
ba mane, ne'ebé ema halo de”it “domin- 
livre”. Otas kolonializmu nian halo mosu 
mós fiksaun oin ida ne'ebé agora ne'e 
daudaun ita hanaran “literatura koloniál”, 
ne'ebé tuir definisaun klásika husi Pires 
Laranjeira maka ida ne'ebé “hakerek no 
publika, kuaze hotu-hotu, husi portugés 
sira ne'ebé fila fali ba Portugál, uza 
pontudevista husi ezotizmu, 
evazionizmu, hatún rasa sira seluk 
(hanesan ema-metan), fó-apoiu ba ideia 
no prátika kolonialista, ne'ebé haree 
ba mundu no ba situasaun oioin liuhosi 
malae-mutin sira-nia matan, no 
personajen importante liu mós malae- 
mutin hotu, balu kolonu balu ema lemo- 
rai, no, bainhira ema-metan tama iha 
istória, narradór haree liu de'it ba sira, 
hatudu sira nu'udar buat ida estraiiu, 
folklóriku, fuik, no la konsidera sira 
nu'udar ema ho kultura rasik, ho sira- 
nia psikolojia, sentimentus no kakutak” 
3. Tha Timór, reprezentante di"ak ida husi 
Jéneru ida-ne”e maka Caiúru, husi Grácio 
Ribeiro *. Novela ho estilu autobiográfiku, 
konta aventura oioin husi joven komunista 
ida ne'ebé hetan deportasaun mai Timór 
tanba halo atividade polítika hasoru rejime 
faxista iha Portugál, ne'ebé iha-ne'e hala'o 
istória-domin ida ho nia nona naran Caiúru. 
Maski nia hatudu simpatia ba ema ne" ebé 
hetan kondenasaun ba serbisu todan no ba 
revoltozu sira husi Manufahi, no nia sente 
orgullu tanba nia la baku nia mainatu sira, 
la hanesan nia kamarada sira ne" ebé toman 
baku kriadu, maibé nia situasaun di” ak liu 
nu'udar ema-mutin halo nia haluha nia 
ideolojia polítika, no nia mós komesa halo 
hanesan na'i-boot ida ne” ebé bele deside 
kona-ba ema ki'ik rain-na”in nia vida. Livru 
ida-ne”e dokumentu sosiolójiku interesante 
tebes, ne'ebé hatudu aspetu oioin husi 
sosiedade iha tempu ne” ebá, porezemplu 
oinsá maka nia sosa nona ida — ne" ebé nia 
folin baratu liu duké kuda ida ne'ebé nia 
mós sosa. Nona sira sai hanesan asuntu 
ne"ebé mosu beibeik iha literatura hakerek 
husi ema-metrópole sira, kala tanba nona 
sira hanesan parte husi sosiedade iha-ne”e 


ke sira hakbesik liután, no feto-raan hirak- 
ne'e sai hanesan janela ba mundu Timór 
nian ba sira-nia “la'en” malae. Grácio 
Ribeiro sei hakerek tan kona-ba deportadu 
sira-nia moris iha romanse ida ne”ebé nia 
sei publika ikusmai ”. 


Tama ona ba korrente literatura pós- 
koloniál, ho krítika maka” as ba kolonializmu 
nia hahalok aat, ami temi Corpo colonial 
* “romanse femininu loos, ke konta 
dalan Alitia nian, alferes milisianu nia 
feen be tuir nia la'en mai Timór, kolónia 
ne'ebé dook to'o ema barak haluha 
tiha, fatin ne'ebé funu koloniál la to'o 
no militár sira-nia inimigu boot maka 
tédiu de'it (katak sira baruk tanba sira 
la iha buat ida hodi halo no sira-nia 
moris loroloron nian maten hela). Ta 
bele hateten katak ne'e livru ida susar 
atu lee, ne'ebé interrompe beibeik nia 
istória ho monólogu filozófiku naruk ka 
diálogu ne'ebé la hanesan realidade 
kona-ba kestaun ezistensiál oioin, 
maibé hatudu mós quadru interesante 
ida kona-ba tropa sira-nia feen ke hela 
iha illa ne'e iha Ázia no Oseania nia 
klaran no mós kona-ba kondisaun feto 
nian. Ne'e mós romanse ida kona-ba 
lakon neon, traisaun no moris ne'ebé 
la haksolok no la kompletu.”º Nia istória 
ko"alia kona-ba oinsá maka protagonista 
hakbesik ba Manucodiata, feto-raan 
prostituta timoroan ne”ebé Alitia nia la'en 
bá beibeik ho nia, no livru ne”e mós hatudu 
situasaun foun ida iha relasaun husi 
metropolitanu sira ho feto balu iha-ne'e: 
“Uluk, malae-mutin sira selu barlake 
hodi hola nona sira. Depoizde tropa 
sira mai sira fó de'it osan atu hatún 
lipa” (Ruas, 1981:16). Livru ida ne'ebé 
kontráriu loos ba literatura koloniál maka 
Uma deusa no “inferno” de Timor, husi 
Francisco A. Gomes!º. Livru ida-ne'e 
tama ba estilu ida ne" ebé ita bele hanaran 
“literatura arrependimentu nian”, buka de”it 
atu hatún buat hotu ne"ebé Portugál nian 
no iha mós personajen timoroan barak 
(liuliu feto) revolusionáriu ho ema barak 
mak tuir sira, maibé anakróniku (katak la 
tuir realidade tebes otas ne'ebá nian), 
inventa de'“it no la haree ba situasaun 
istórika no sosiál loloos iha tempu ne'ebé 
nia asaun la'o. Kaer fila fali asuntu uluk, 
ita hetan 4 nona do Pinto Brás (Novela 
Timorense) !!. Ne'e novela ki'ikoan ida 
ne'ebé hala'o nia istória iha tinan hirak 
ikusliu molok administrasaun koloniál 
portugés hotu, ne'ebé nia hakerek-na'in 
hatudu kofesimentu kle” an kona-ba kultura 
no Istória Timór nian, maski iha istória ne'e 
ita kuaze hetan de”it pontudevista husi tropa 


sira kona-ba saida maka akontese — ita 
ladún biban atu hatene buat ida kona-ba 
Joaquina Mêtan sé-loos, oinsá maka nia 
haree ba mundu ne'e, ninia sentimentus 
ka relasaun sosiál sira; ita kofiese de”itnia 
moris nu”udar malae nia nona ida. Filipe 
Ferreira maka asina livru ne”e, maibé estilu 
hakerek nian halo ami hato”o ipóteze katak 
ne'e naran-literáriu ne” ebé Istoriadór Luís 
Filipe F. R. Thomaz hili. Istoriadór ne'e 
naran-boot no matenek-na”in kona-ba 
Istória Timór nian no prezensa portugés 
sira-nian iha Ázia. 


Tuirmai ita haksoit tama ba mundu 
poezia nian, agora husi hakerek-na'in 
timoroan sira. Husi sira-ne'e ida ne'ebé 
importante liu maka Fernando Sylvan karik. 
Ne'e naran literáriu husi Abílio Leopoldo 
Motta-Ferreira. Maski nia bá hela metin 
iha Portugál bainhira sei labarik, nia laran 
nunka hadook husi nia rain-inan, ne'ebé 
sai beibeik asuntu ba nia poezia, hamutuk 
ho tema universál liu hanesan hahi”i domin 
ka feto ne'ebé nia hadomi. Intelektuál 
badinas, durante tinan barak nia laran nia 
sai Prezidente Sociedade da Língua 
Portuguesa nian. Nia knaar poétiku kuaze 
hotu-hotu tau hamutuk iha livru A Voz 
Fagueira de Oan Tímor !?2, Nia mate iha 
loron-Natál iha tinan 1993. Tuirmai iha 
testu ki"ikoan ida, ne'ebé Luís Cardoso 
(“Takas”) publika iha momentu ne'ebá iha 
Kaibauk — Boletim de Informação 
Timorense !: 


“Fernando Sylvan 


ka Liafuan Monok sira 


Hafoin 
(maibé hafoin de'it) 
manu-aman sira 


sei luta lahó kro'at 


Ne'e poema ne'ebé nia dedika ba 
Xanana Gusmão. Fernando Sylvan ne'e 
poeta ida ne'ebé sente katak nia tenke 
fó-sai duni liafuan, maibé liafuan sira 
ne'ebé mak presiza de'it. Tanba silénsiu 
la katak liafuan-laek ka liafuan 
mamuk. Maibé, iha loron- 25 fulan- 
Dezembru, bainhira ema hotu-hotu 
buka liafuan oioin atu hasé Labarik nia 
Moris, Fernando Sylvan nonook tiha. 
No ninia isin-lolon ki"ik foke ho silénsiu 
todan ne'ebé, dala ida-ne'e, todan 
hanesan liafuan sira hotu hamutuk. 


VÁRZEA DE LETRAS 

Hela iha li'ur, hori tempu nia sei 
labarik no liutiha dékada barak ne'ebé 
nia dook husi nia illa doben, halo nia 
rasik harii ho liafuan illa hirak ne'ebé 
burit tasi-boot silénsiu no terus nian. Nia 
estuda lian portugés no uza ninia 
hakerek nu'udar “ai-suak ” atu ke'e 
kle'an to'o liafuan nia rohan atu buka 
saida maka halibur lian hotu-hotu, 
inklui mós lian husi ninia tempu labarik 
nian. 


Tkusliu, iha loron ba moris hotu-hotu, 
Fernando Sylvan husik nia an monu ba 
liman husi lian sira hotu nia inan: 
silénsiu ka liafuan monok.” 


Sylvan ne'e inklui mós iha 
koletánea husi poeta timoroan 
sira Enterrem meu coração 
no Ramelau º, ne" ebé publika 
iha Luanda husi União de 
Escritores Angolanos, 
hamutuk ho José Alexandre 
Gusmão, Jorge Lautén, no sira 
balu tan ne” ebé hakerek ladún 
kapás, no tempu halo ita 
haluha sira-nia naran. Kazu 
rua iha poezia Timór nian 
ne'ebé reprezenta loos 
literatura ne'ebé tama ba 
ideolojia polítika ruma nia laran 
maka Borja da Costa (inklui 
mós iha koletánea UEA nian), 
iha “karuk” revolusionária, no 
mós Jorge Barros Duarte !$, 
iha “kuanan” reasionária. Ami 
temi tiha ona José Alexandre 
Gusmão, ne'ebé ema kofiese 
liu ho naran Xanana, agora 
ne'e daudaun Prezidente 
Repúblika nian, publika iha 
1998 Mar Meu — Poemas e pinturas”, 
ne'ebé hakerek bainhira nia dadur hela. 
Hakerek-na”in husi Mosambike Mia Couto 
dehan iha lia-maklokek: No iha página 
hirak-ne'e ha'u konfirma: liuhosi mane 
ida nia liman maka hakerek Timór. Livru 
ida Xanana Gusmão nian la hanesan 
livru baibain. Liuhosi ninia letra ita 
sente katak povu ida tomak, nasaun ida, 
maka ko'alia. Iha-ne'ebá la'ós de'it 
poezia maibé iha mós epopeia povu ida 
nian, eroízmu ne'ebé ita hakarak koko, 
utopia ne'ebé ita hakarak atu sai ita- 
nian.'8 Edisaun dahuluk ne'e publika ho 
lian rua, ho tradusaun ba lia-inglés husi 
Kirsty Sword no Ana Luísa Amaral; depois 
mosu edisaun foun ida, mós ho lian rua, ho 
tulun husi Instituto Camões, ne'ebé Luís 
Costa maka tradús ba tetun. João Aparício 
mós naran ida ne”ebé ita labele haluha, ho 
livru-poezia rua ne'ebé publika tiha ona husi 
Editorial Caminho, À janela de Timor " 
no Uma casa e duas vacas. Ida tan, ho 
pseudónimu Kay Shaly Rakmabean, 
publika husi Real Associação de Braga, ho 
títulu Versos do Oprimido ?. Liutiha 
masakre iha Santa Krús, Abé Barreto 
aproveita nia prezensa iha Kanadá ho 
programa troka-malu ba estudante 
universitáriu sira, no nia husu azilu polítiku, 
depois nia sai kantór-intervensaun hamutuk 
ho ativista kanadianu Aloz MacDonald. 
Abé publika iha Olanda iha 1995 Menari 
Mengelilingi Planet Bumi (Dansa hale'u 
Planeta Terra), poezia ho lia-indonézia, no 
iha 1996, iha Austrália, Come with me 
singing in a choir (Mai ho ha'u kanta iha 
koru ida). Ilha mós hakerek-na'in foin-sa'e 
timoroan seluk tan ne'ebé hato”o sira-nia 
sentimentus liuhosi poezia, balu publika tiha 


ona livru, balu ho poema namkari iha jornál 
no boletin oioin. Ami temi ema na'in-rua: 
Crisódio Araújo no Celso Oliveira. Poeta 
ida ne'ebé, maski nia ema-Portugál, 
hakbesik loos ba Timór no ba timoroan sira, 
nia hakerek kapás tebetebes, maka Ruy 
Cinatti. Poeta, agrónomu, antropólogu, 
botániku, nínia knaar belar no ema barak 
kofiese ona, inklui livru hirak-ne'e: Não 
Somos Deste Mundo (1941), Poemas 
Escolhidos (1951), O Livro do Nómada 
Meu Amigo (1966), Sete Septetos (1967), 
Borda d'Água (1970), Uma Sequência 
Timorense (1970), Cravo Singular (1974), 


Timor — Amor (1974), O A Fazer, Faz-se 
(1976), Poemas (1981), Manhã Imensa 
(1982), no Um Cancioneiro para Timor 
(1996). 


Hakerek-na'in timoroan ladún barak 
hala”o knaar hakerek romanse. Ponte 
Pedrinha, pseudónimu literáriu Henrique 
Borges nian, hakerek Andanças de um 
Timorense, ne'ebé publika iha 1998 husi 
Edições Colibri?!, Poeta mosambikanu 
José Craveirinha hakerek iha lia-maklokek: 
“Tristeza boot katak hananu kmanek 
hanesan ne'e hamosu testu natoon ida- 
ne'e. Natoon no umilde maibé sinseru 
loos. Sinseru no Boot!”2. Epizódiu 
importante iha estrutura haktuir nian neºe 
bainhira kazál joven Kotená no Kêti-Kia 
la respeita lisan antigu ema-ataúru sira- 
nian, tuir lisan ida-ne”e noiva iha kalan- 
kaben la hamutuk ho nia noivu maibé toba 
fali ho nia noivu nia tiu. Padre Jorge 
Barros Duarte mós konta kona-ba kostume 
ida-ne'e: “Liu tiha loron rua ka tolu husi 
faze uluk, noivu nia inan ba bolu noiva 
iha nia inan-aman nia uma no lori nia 
ba noivu nia uma. Tha faze ida-ne'e 
maka noivu nia aman-ki'"ik roi tada noiva 
(«koko» intimamente, n.k. “ku'u nia ai- 
Jfunan”).” *. Tha pozisaun aas liu, ita hetan 
Luís Cardoso, autór timoroan ne'ebé 
hakerek kapás liu hotu, publika tiha ona 
romanse tolu, aleinde kolabora iha jornál 
no revista oioin. Crónica de uma 
travessia — A época do ai-dik-funam?! 
ne"e haktuir nia moris rasik no akompaíia 
mós Istória ikusliu Timór nian no ko”alia 
kona-ba dalan oioin ne'ebé autór ho nia 
aman la'o, iha ita-nia rain, iha rain seluk 
no mós dalan iha sira-nia vida rasik. Buat 
hirak-ne”e hotu akontese iha mundu lulik 


ne'ebé iha Timór mós ukun Istória, ka ema 
sira-nia hanoin kona-ba Istória. Olhos de 
Coruja, Olhos de Gato Bravo *É tama 
kle”an liután ba mundu lulik ida-ne”e, no 
nia bá buka mitu fundamentál povu Timór 
nian, hanesan sira ne'ebé ko”alia kona-ba 
revolta Manufahi nian. Iha A última morte 
do Coronel Santiago * nia uza didi'ak 
téknika haktuir nian enkuantu nia konta 
daudaun hahalok husi personajen oioin 
ne"ebé inklui mós hakerek-na”in ida alter 
ego husi autór, ne'ebé nia laran monu ba 
personajen feto prinsipál husi autór nia 
romanse ikus. Majia no lulik husi fiar 


sobrenaturál Timór nian kahur ho ironia 
típika husi Luís Cardoso, ne”ebé mós temi 
dala barak ambiente, livru no referénsias 
husi intelektuál balu husi karuk moderna 
Europa nian. 


Sees dala ida tan husi área livru 
timoroan sira-nian, iha livru rua ne”ebé ita 
tenke temi iha-ne'e, no ita bele hanaran 
nu'udar “literatura-denúnsia”. Saksi 
Mata?” (Sasin-Matan), istória-ki'ik lubun 
ida ne'ebé akontese iha tempu be 
Indonézia sei hanehan ita-nia rain, hakerek 
husi Seno Gumira Ajidarma, hakerek-na"in 
importante tebetebes iha jerasaun ikusliu 
literatura Indonézia nian. Ajidarma publika 
uluk istória-ki"ik hirak-ne”e iha jornál oioin 
iha rain ne'ebá, liutiha boot sira hasai nia 
husi ninia serbisu iha revista Jakarta 
Jakarta tanba nia fó-sai notísias kona-ba 
masakre iha 12 Novembru 91. Editora 
ki'ikoan, Bentang Budaya, maka publika 
edisaun dahuluk nu"udar livru iha tinan 1994 
nia laran. Timor Aid atu publika livru ida- 
ne'e iha lia-tetun, ho tradusaun husi Triana 
Oliveira. João Paulo Esperança mós tradús 
daudaun livru ne'e ba portugés, maibé 
seidauk iha editora. Livru ida tan ne'ebé 
dada ita-nia atensaun maka A 
redundância da coragem? husi Timothy 
Mo, ne“ebé publika orijinalmente iha lia- 
inglés iha 1991. Autór ne'e nia inan ema- 
Inglaterra no nia aman ema-Kantaun iha 
Xina. Nia konsege konta loloos kona-ba 
sociedade Timór nian iha tempu ikusliu iha 
administrasaun portugeza, depois oinsá 
maka durante tinan balu populasaun barak 
hela iha foho no funu iha ai-laran hasoru 
invazór, no tuirmai kona-ba vida ba sira 
ne'ebé rende ka bapa sira kaptura. Buat 
hirak ne'e hotu haktuir husi narradór Adoph 


pasa AE ca 
à CAMÕES 
Ng nia lian ne'ebé uza beibeik lia-soen; 
nia ema-Xina timoroan, omoseksuál no 
mane husi mundu boot iha li'ur ne'ebé 
sente nafatin nu'udar malaik ida iha nia 
rain tanba nia aman haruka nia bá estuda 
iha universidade iha Toronto, iha Kanadá. 


Literatura ne'ebé hakerek husi 
timoroan sira baibain uza de”it lia-portugés, 
uitoan de'it maka lae. Sira haree katak 
rezisténsia, identidade no nasionalidade 
mós liuhosi lia-portugés. Ami fiar katak 
jerasaun agora ne'e daudaun, ne” ebé hahú 
ona atu kore an husi presaun kulturál 
ne"ebé hetan durante tinan barak bainhira 
tenke dekór de'it Pancasila ho lia- 
indonézia, sei hamosu la kleur mós 
literatura foun ida buras iha lia-tetun. Ita 
sei lee no haree... 


(Notas) 

Kapítulu dahuluk husi livru “Cuatro Manos” (Buenos Aires, Ediciones Colihue, 1997, pájina 13-16) husi hakerek-na”in Paco Ignacio Taibo II husi Méxiku 
Tradusaun husi João Paulo T. Esperança no Icha Meiliana Bossa 


Kapítulul 

Stan iha Parrál 

Iha loron-19 fulan-Jullu 1923, maizomenus 
tuku liman ho balun lokraik, mane ne'e la'o ba 
oin liuhosi ponte internasionál ne” ebé haketak 
El Paso (Teksas — EUA) husi Ciudad Juárez 
(Xihuahua — Méxiku). Rai manas hela. Karreta 
haat ne” ebé karau dada ke lori arame-kro” at ba 
Méxiku, halo rai-uut sa'e too ár nakonu. 
Funsionáriu-alfândega mexikanu, husi nia 
postu-fatin, hateke liu de'it ba mane krekas 
hatais hena malahuk, ho xapeu metan ho mós 
mala-kouru bosan no fo"er, ne'ebé la'o hela ba 
nia. Nia la liga buat ida ba mane ne”e no nia 
luku fila fali ba livru-poezia husi Rubén Darío, 
ne'ebé nia lee hela konsentradu loos. Nia 
haka'as an atu aprende poema ida, atu bele 
hateten, haklena hela iha xumasu-boot sira-nia 
leet, ba puta franseza ida ne” ebé nia bá beibeik 
no ne'ebé gosta buat hirak-ne'e. 

Mane krekas maran la'o lajeitu, la'o hela 
iha kalohan-algodaun sira-nia leet, to'o iha 
sekretária funsionáriu-alfándega mexikanu nian 
no tau nia mala iha leten ho neineik, hanesan 
nia lakohi mete iha ema ida nia moris, kala nia 
lakohi mete iha ninia moris rasik. Funsionáriu- 
alfândega foti nia ulun nakonu ho ai-funan 
akantu no manu-fuik ho manu-fulun kór oioin 
furak tebes, no nia fihir didi"ak gringu [ema- 
EUA]. Gringu nia oin haree hanesan nia kofese 
tiha ona. Ema ruma ne'ebé hakat fronteira 
beibeik? Vendedór ida karik”? Lae, la” ós ida-ne”e. 
Mane ne'e nia oin kamutis loos, tilun ketak, 
ibun ne'ebé haree hanesan hakilar hela hodi 
husu oin-midar ne'ebé la sai, matan ki"ikoan 
ne'ebé la hakmatek. Halo ita hakarak atu proteje 
nia, atu konvida nia hodi hateten poezia iha 
pár. Gringu krekas nein haree ba funsionáriu 
mexikanu ne' ebé fiskaliza nia ho hateke ba nia. 
Funsionáriu-alfándega muda nia an ba nia jeitu 
profisionál no nia loke mala: botir ualu ho 
jenebra [buat-hemu manas atu hanesan tua- 
sabu] olandeza hada didi" ak hela; la iha buat 
seluk. Nein iha meias pár ida ka kuekas ida. 
Gringu bulak koitadu ne'e atu oho nia an ho 
hemu to”o lanu. Tanbasá maka buat-amak ne'e 
la lanu iha ninia rain de'it? Maibé nia la bele 
organiza hotu hirus nasionalista ida. Gringu 
ne'e kolega ida ne'ebé mós iha problema domin 
nian ruma, nia deside. Karau-baka aman ida tan 
ne"ebé nia ferik-oan dada husi talin. No nia sente 
solidariedade maka' as to”o nakfakar buras iha 
ninia laran. Nia taka mala no nia marka ho jís 
mutin ida hanesan sinál ba pasajen-livre. 
Gringu ne'e, kaer hela mala iha nia liman, tama 
iha Méxiku sein temi liafuan ida. Funsionáriu- 
alfândega haree nia hadook an liu husi dalan 
nakonu ho rai-rahun iha Ciudad Juárez no 
bainhira nia atu luku fali iha ninia livru, nia 
hanoin-kona tanbasá maka nia sente nia kofiese 
ona krekas tilun-boot ne”e nia oin no nia mós 
hanoin-hetan gringu nia naran: Stan Laurel, ida 
ne'ebé mosu iha filme hirak ne” ebé sira toman 
hatudu iha sinema Trinidad, komikudór ida. Nia 
haree tuir gringu ho nia matan too lakon tiha 
iha dalan-sikun. 

Stan la”o naranaran iha sidade, bá-mai, nia 
só para bainhira nia hetan estasaun-komboiu 
iha nia oin. 

- Ba ne'ebé? - vendedór billete nian husu 
ba nia. 

- South, anywhere. 

- Ita hakarak bá Súl duni hanesan ne'e, 
amigu? 

Stan hi"it de”it nia kabaas. 

- Ita-Boot gosta Parrál, sefiór? 

Stan hit fila fali nia kabaas. 

- Nia sai tuku ualu kalan no too tuku hitu 
dadeer-saan, nia komboiu-merkadorias ho 
karruajen-pasajeirus rua. 

Liu tempu uitoan de'it, Stan riba an, ho 
billete iha liman, iha banku halo ho besi ne” ebé 
pinta ho kór verde, iha li"ur iha estasaun Ciudad 
Juaréz nian, nia haree hela mane sira ne” ebé 
serbisu lori pasajeiru sira-nia naha no sira 
ne'ebé fa”an hela dose, no dala ruma nia mós 
hateke ba nia an rasik nia laran. 

Nia tau hamutuk buat-tebes balu ne'ebé 
fasil loos atu haree: buat hotu-hotu ho Mae 
labele kontinua hanesan ne'e. Sira sobu malu 
daudaun. Ho kalma, hanesan fali se iha knaar 
sobu nian ne'e sira la ansi atu halo hotu lailais. 
Sira halo kanek ba malu no depois book bá-mai 
iha na'an nakloke nia laran liuhosi hatama 
paulitu, ka garfu, ka tudik dapur nian, konforme 
oras no konforme sira sente nu'usá; iha 
momentu balu sira la halo ona ho hirus, sira 
halo ho kuriozidade de'it, hanesan fali se sira 
buka hatene karik limite terus nian, limite baruk 
nian. Mae iha ninia motivu. Mae hanoin katak 


Stan hakarak soe nia, husik nia iha sorin atu 
kontinua nia rasik nia karreira. Filme ruanulu- 
resin-lima tuir malu iha tinan ida de'it nia laran. 
Liutiha dadeer-saan barak ne'ebé sira na'in- 
rua tenke halai husi resepsionista otél sira-nian 
ne'ebé ezije sira atu selu, kabun mamuk 
hanesan teatru sira ne”ebé sira ba halimar iha- 
ne'ebá, hemu to”o lanu iha tristeza nia laran. 
No agora sira ida-idak buka nia sorte rasik. 
Maibé la" ós ida-ne”e. John maka loos. Mae ne” e 
atrís loloos, la"ós komikudór, no Stan labele 
kontinua dudu nia liu husi nia dalan, Mae maka 
tenke hetan ninian, se lae sira na'in-rua sei 
mout, fila fali hanesan uluk la”o bá-mai halimar 
iha aldeia ki"ikoan oioin iha Médiu Oeste. 

Stan tanis. Nia la hatene se ne”e tanba rai- 
rahun ne'ebé semo ka tanba Mae Dahlberg, 
feto ida-ne”e ne'ebé nia hadomi no la hadomi, 
kantora, bailarina, trapezista iha sirku, 
australiana, ne'ebé nia kaben tinan haat liubá 
iha Novaiorke. 

Tuku hitu ho balun dadeer-saan iha loron- 
20 fulan-Jullu 1923, Stan Laurel hakat Prasa 
Juárez iha Parrál no nia tama iha otél Neptuno. 
Nia konsege selu de'it pezu [osan Méxiku nian] 
rua ba kuartu ida ne" ebé nia folin baibain pezu 
1,20. Nia tama iha kuartu: kama ida ho nia ulun 
besi, meza ki"ikoan loos iha janela nia kraik, 
tapete-alkatifa ho riska-riska iha rai. Nia tau 
mala iha meza no loke tiha. 

Loro baku tama liuhosi janela. Nia kaer botir 
Bohls no tau sira tuituir malu. Nia loke ida 
uluk. Nia haree iha janela kraik mane ida 
hamoos beibeik nia kosar-been ho lensu boot 
ida. Ne'e jestu eskizitu, hanesan fali sinál ida. 
Stan foti botir ba nia ibun no, dala ida de'it, nia 
hemu balun-haat. Nia doko nia ulun, me”ar 
uitoan. Loro leno iha besi ruma, dook metru 
atus ida, dada nia atensaun. Nia hateke didi" ak. 
Iha dalan iha otél oin nia rohan iha uma rua 
ne" ebé hamriik besik mota. Husi ne'ebá maka 
nabilan mosu. Kilat-espingarda ida? Balu. Iha 
mane oioin kaer kilat iha uma sira ne'ebá nia 
janela. Saida maka akontese hela? 

Karreta Dodge Brothers ida, ne'ebé tula 
mane na'in-hitu, liu husi otél nia odamatan oin. 
Sinál ne'ebé mane ho lensu mean halo haree 
husi mane na'in-sia ne'ebé subar hela prontu 
atu halo emboskada iha odamatan no janela 
sira-nia kotuk iha uma númeru hitu ho sia iha 
Rua Gabino Barreda. Mane hirak-ne”e kaer kilat- 
espingarda 30-30, 30-40, Winchester automátika 
no pistola kalibre 45. Kuandu karreta to”o besik 
metru ruanulu ba uma ki'ik rua ne”e, odamatan 
no janela sira loke hotu no hahú tiru barak 
hanesan udan makdadi. Kilat-musan esplozivu 
sira uluk harahun parabriza no oho kedas 
Rosalío, ne'ebé hamriik hela iha estribu iha 
karreta li'ur, no nia monu-sai husi karreta; 
koronél Trillo, ne'ebé tuur hela iha kondutór 
nia sorin, doko an aat ho terus no nia isin monu 
ba janela, nia liman tabele tun ba rai. Sira ne'ebé 
halo emboskada kontinua tiru sira-nia 
espingarda nafatin. Kondutór, ne'ebé kanek 
husi kilat-musan wa”in, husik volante no 
karreta halai too nakfera hasoru ai-hun ida, 
besik metru balu de”it husi uma ne”ebé sira tiru 
husi ne'ebá. Bainhira sira ne'ebé halo 
emboskada la iha ona kilat-musan iha sira-nia 
espingarda, sira kontinua ho sira-nia pistola. 
Husi banku kotuk karreta nian ema tiru hasoru 
uitoan de”it. Mane ida husi sira ne'ebé tiru husi 
uma mate tiha, no nia monu husi janela. 
Pasajeiru na'in-rua sai husi karreta laran, buka 
atu halai husi kilat-musan hanesan udan. Sira 
na'in-rua kanek tiha, ida sei mate liutiha 
semana ida, ida seluk sei lakon nia liman ida. 

Tha tempu ne'ebé la too minutu ida, sira 
tiru liu dala atus rua ba Dodge Brothers ho 
matríkula husi Xihuahua. Tekitekir, hakmatek 
tiha. La iha ema ida book an iha karreta laran. 
Mane na'in-tolu husi sira ne'ebé halo 
emboskada hakbesik ba karreta no tiru sira-nia 
kilat automátika to'o mamuk ba mate-isin. 
Ohodór sira, neineik, la ansi, la subar sira-nia 
oin, hasai sira-nia kuda husi uma sira-nia pátiu 
no sira sa'e tiha kuda. Mane ida hakbesik ba 
sira no fó ba ida-idak pezu atus tolu. Sira sai 
husi Parrál la”o la lailais, kalma de”it. 

Stan, husi janela, ho matan naklosu no 
mean, haree sira bá ona. Nia la bele book an. 
Nia liman ida lamas buka botir nia ibun. 

Labarik-mane ida halai ba karreta no nia 
haree ba mate-isin sira. - Sira oho Pancho Villa! 
- nia hakilar. 

Hakilar ne'e halo Stan hakfodak no nia bele 
foti jenebra ba nia ibun. Nia hemu. Nia hemu 
to”o botir mamuk tiha. lha momentu ne” ebá tuku 
ualu liu minutu rua dadeer-saan iha loron-20 
fulan-Jullu 1923. 


| CAMÕES 


Pancho Villa, revolucionário mexicano 


Livru ida kona-ba aventura, mehi, polítika, espionajen no utopia 


Livru “Cuatro Manos” ida-ne'e, husi hakerek- 
na'in Paco Ignacio Taibo II, hanesan 
kebrakabesa (ho lia-inglés: puzzle), ho 
personajen-fiksaun kahur ho personajen- 
istóriku, hamutuk hotu iha akontesimentu oioin 
ne'ebé importante iha Istória sékulu XX nian, 
liuliu iha Istória movimentu libertasaun oioin 
nian no revolusaun oioin “karuk” nian. Ne'e 
livru kona-ba mehi no utopia, kona-ba ema 
ne'ebé hakerek Istória ho sira-nia hahalok, 
kona-ba sira ne'ebé iha intensaun atu halo 
mundu ne”e sai fatin di"ak liu uitoan, kona-ba 
ema di"ak no ema aat. No ema aat iha-ne'e katak 
faxista sira ne"ebé tuir Franco iha Funu Sivíl 
Espaiia nian, katak boot sira iha CIA (Intel 
Estadus Unidus nian), katak mós Estaline no 
ema sira ne'ebé ajuda nia. Tanba, maski livru 
ne'e hahi"i utopia karuk nian, nia la haluha atu 
fó-sai buat aat hirak ne'ebé movimentu sira- 
ne'e halo beibeik, hanesan oho sira-nia ema 
rasik hodi duun sira “kontra-revolusionáriu”. 
Porezemplu iha páj. 273, iha personajen ida 
dehan “Todos sabemos que Stalin mató más 
comunistas polacos y más comunistas 
alemanes que Hitler, y si no pudo matar más 
anarquistas, socialistas y comunistas 
esparioles que Franco, es porque perdimos 
la guerra.” [Ita hotu hatene katak Estaline oho 
komunista polaku no komunista alemaun barak 
liu duké Hitler, 1 se nia la bele oho anarkista, 
sosialista no komunista espafiól barak liu duké 
Franco, ne”e tanba ita mak lakon funu]. 

Nu'udar personajen iha Cuatro Manos ita sei 
hetan porezemplu: Stan Laurel, Pancho Villa, 
León Trotski, Sandokan no nia belun di"ak 


portugés Eanes, Houdini, anarkista ida husi 
funu sivíl Espafia nian, jornalista balu, ajente- 
sekretu oioin, bandidu mexikanu naran-aat ida, 
ohodór barak. Tha livru nia lia-maklokek autór 
hateten: “El autor por lo tanto tiene que 
aclarar que frecuentemente ha utilizado 
nombres de personas, que al convertirse en 
personajes de ficción hacen en estas páginas, 
cosas poco habituales. El autor se disculpa 
con todos estos ciudadanos y amigos.” no 
“Cualquier parecido con la realidad es culpa 
de la realidad; que por cierto, como decía 
Paco Urondo, cada vez se está poniendo más 
rara” [“Tanba ne'e hakerek-na”in ne'e tenke 
esplika katak dala barak uza iha livru ida-ne”e 
ema oioin nia naran, ne'ebé bainhira sira sai 
personajen-fiksaun sira halo iha pájina hirak- 
ne”e buat oioin la hanesan baibain. Autór husu 
deskulpa ba sidadaun no belun sira-ne”e 
hotu.” no “Se iha buat ruma ne'ebé hanesan 
realidade karik, entaun ne'e tanba realidade 
mak sala; ne'e duni, hanesan Paco Urondo 
dehan, realidade sai eskizita liu tan ba beibeik”]. 
JPE, IMB no Irta Araújo 


Os textos em tétum 
publicados no Várzea de 
Letras seguem a ortografia 


oficial de acordo com o 


Decreto do Governo nº 1/ 
2004 de 14 de Abril 


